দীর্ঘদিন পরে জাতীয় দলের জার্সিতে অধিনায়কত্ব করলেন মহেন্দ্র সিংহ ধোনি। বিরাট নেই, রোহিত বিশ্রামে। তাই নেতা হিসেবে প্রত্যাবর্তন ধোনির। ম্যাচে তাই ধোনিই নজরে, প্রতিটি পদক্ষেপে।

এই বিষয়ে অন্যান্য খবর

এই ‘জুয়া’ না জিতলে বিশ্বসেরা হতেই পারতেন না ধোনি


আফগানিস্তান ম্যাচ ড্র হলেও আলোচনায় সেই মাহি। অধিনায়কত্বের টুপি পড়ে বোঝালেন, তাঁর কর্তৃত্ব এতটুকুও খর্ব হয়নি দলে। একবার তো বকাই দিলেন কুলদীপ যাদবকে। নাইট তারকা এমনিতে বেশ ভাল পারফর্ম করছেন এশিয়া কাপে। আফগানিস্তান ম্যাচেও ১০ ওভার হাত ঘুরিয়ে ৩৮ রান দিয়ে তুলে নেন ২ উইকেট।
যাইহোক, তারকা স্পিনারকে বকা দিলেন নেতা ধোনি। আসলে একসময়ে পরপর দু’বলে দু উইকেট তুলে নিয়েছিলেন কুলদীপ। হাসমাতুল্লা শাহিদি এবং আসগর আফগানকে পরপর দু’বলে আউট করার পরে হ্যাটট্রিকের সামনে দাঁড়িয়ে ছিলেন কুলদীপ। ৩ রানের ব্যবধানে ৩ উইকেট হারানোর পরে আফগানিস্তানের স্কোর দাঁড়িয়েছিল ৮২/৪। সেই সময়েই বারবার ফিল্ডিং পরিবর্তন করছিলেন কুলদীপ। নিজের হ্যাটট্রিক যাতে ঠিকঠাক হয়, সেজন্যই সচেষ্ট ছিলেন তিনি। তবে অনুজ স্পিনারের এমন কাণ্ড ধোনিকে বেশ বিরক্ত করে তোলে।
ভাইরাল হওয়া এক ভিডিওতে শুনতে পাওয়া যাচ্ছে, ধোনি কুলদীপকে রাগত স্বরে জিজ্ঞাসা করছেন, ‘‘বোলিং করবি নাকি বোলারটাই বদলে দেব?’’ মহাতারকা রেগে গিয়েছেন দেখে কুলদীপ আর দ্বিরুক্তি না করে সটান বোলিং মার্কে ফিরে গিয়ে পরের বল করার প্রস্তুতি নেন। বলাই বাহুল্য, কুলদীপের হ্যাট্রিক আর করা হয়নি।
দেখুন ভিডিও...

Kuldeep Yadav asking Dhoni to change fielder's location

Dhoni : "Bowling karega ya bowler change kare". 😂😂#INDvAFG #AsiaCup2018 pic.twitter.com/mlYzatzKAS
— Amit Jaiswal 🗣️ (@iamamitjaiswal) September 25, 2018